open-index/open-wikipedia-markdown huggingface dataset:
גזפרום גז נוזלי

**גזפרום גז נוזלי** (ברוסית: **Газпром сжиженный газ**) היא חברה בת של תאגיד גזפרום לאספקת גז נוזלי.

החברה כוללת ארבעה סניפים באזורים שונים בטטרסטן: קאזאן, בווינסקיה וניז'נקאמסק.
## היסטוריה
החברה הוקמה ב-31 באוגוסט 1998.

ב-4 במרץ 2010, החברה הועברה לאחריות חברת גזפרום גזאנרגוסט, חברת-בת אחרת של גזפרום העוסקת במכירת פחמימנים נוזליים, מוצרי נפט וגופרית.

בשנת 2018 מונה לאוניד איוואנוב למנכ"ל החברה.

ביוני 2020 ארעה תקרית של פיצוץ במתקן לאחסון גז נוזלי של החברה בעיר קאזאן, התקרית הביאה למותו של אדם אחד ופציעת שניים נוספים. בעקבות התקרית הוכרז על מצב חירום באזור.
## פעילויות
הפעילויות העיקריות של החברה כוללות מכירות סיטונאיות של גז נוזלי לצרכנים באמצעות משלוח ברכבת ובמשאיות; מכירה קמעונאית של גז נוזלי דרך רשת של תחנות דלק ובצילינדרים ביתיים; מתן שירותים לאחסון גז נוזלי וביצוע הזמנה במתקני תחנת דלק של גזפרום.

הנכסים הקמעונאיים של החברה כוללים 22 תחנות דלק ותחנת דלק רב-דלקית.

לאורך כל שנות קיומה מספקת החברה אספקת גז נולי לצרכנים בטטרסטן ואזורים אחרים של הפדרציה הרוסית.
## קישורים חיצוניים
*  

קטגוריה:גזפרום
כמה ימים בחייו של א.א. אובלומוב

**כמה ימים בחייו של א.א. אובלומוב** (ברוסית: **Несколько дней из жизни И. И. Обломова**) הוא סרט דרמה סובייטי בבימויו של ניקיטה מיכאלקוב משנת 1979. הסרט הוא עיבוד לחלקים מתוך הרומן אובלומוב מאת איוואן גונצ'רוב.

## תקציר העלילה
העלילה מתרחשת במאה ה-19 ועוקבת אחר חייו של פקיד ציבור בדימוס, בשנות השלושים לחייו, המתבשר מחד שעליו לעזוב את דירתו ומאידך שההכנסות מאחוזתו הקטנה עומדות להצטמצם. הדמות הראשית היא כה אנושית עד שאפשר לכנות את דרך חייה כחולנית או פשוט כאובלומוביזם. אבל אובלומוב אינו סטריאוטיפ אלא משקף תכונות אנושיות כמו חמקנות, פחד ממחויבות לחיים או חרדה מפני דחייה.

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 1979
קטגוריה:סרטים סובייטיים
רוכוע

ממוזער|מוסלמים בתנוחת הרוכוע
**רוכוע** (בערבית: **رُكوع**, בתעתיק מדויק: **רֻכּוּע**) הוא מושג באסלאם המתייחס לפעולת הקידה בתפילה הסטנדרטית, הנקראת "צלאה" (הגייה מקורבת בעברית: "סָלָא").

הרוכוע הוא למעשה קידה שקד המוסלמי בעת תפילתו, לאחר שסיים לקרוא חלק מהקוראן, כחלק מהתפילה. הרוכוע מתבצע על ידי כך שהמתפלל מתכופף קדימה עד שהידיים שלו מונחות על הברכיים. הוא נשאר בתנוחה הזאת ומשבח את אללה, בדרך כלל על ידי חזרה משולשת על המילים "ישתבח ריבוני העצום".

לפי האימאם אל-ע'זאלי, כאשר המוסלמי משתחווה, הוא מחדש את כניעותו וענוותנותו, בשאיפה לשכלל את הרגשתו הפנימית באמצעות מודעות רעננה לערכו, ולחוסר חשיבותו לפני הכוח והגדולה של אלוהיו.

## קישורים חיצוניים

## הערות שוליים

קטגוריה:מושגים באסלאם
קטגוריה:צלאה
קטגוריה:מחוות של כבוד
סיפור מיניבר

**סיפור מיניבר** (באנגלית: **The Miniver Story**) הוא סרט קולנוע אמריקאי משנת 1950 עם גריר גרסון ווולטר פידג'ן בתפקידים הראשיים.

זה סרט המשך ל"גברת מיניבר", אך בניגוד לו הוא לא זכה בפרסים והיה כישלון כלכלי. משפחת מיניבר מיוצגת גם בסרט ההמשך פרט לבן הבכור וין (ריצ'רד ניי, שהיה אז בעלה השני של גרסון) שלא מופיע ולא מוזכר בו, ייתכן שזה בשל גרושיהם של ניי וגרסון.

העלילה מתוארת בקריינות של וולטר פידג'ון בצורת פלשבקים.

## תקציר העלילה
הסרט מתחיל ביום הניצחון באירופה בלונדון, המונים חוגגים ברחובות. קיי מיניבר (גריר גרסון) מגיעה לעיר לשם בדיקה רפואית. היא גרה בעיירה קטנה ליד לונדון שבה נערכת מסיבת פרידה לחיילים החוזרים לארצם. קצין פולני (פיטר פינץ') מברך את האנגלים באנגלית ופולנית על ניצחונם במלחמה. קיי נפרדת ממפקד החיילים, ספייק (ג'ון הודיאק), החוזר לארצות הברית. במשך המלחמה היו ביניהם יחסי אהבה אפלטוניים והוא רצה להיפרד מאשתו בארצות הברית בגלל אך קיי נפרדת ממנו כי היא נאמנה למשפחתה.

לבית המשפחה חוזרים קלמנט "קלם" משירות צבאי באירופה, הבת ג'ודי (קאתי אודונל) משירות בקהיר והבן הצעיר טובי (ג'יימס פוקס) חוזר מארצות הברית לשם נשלח במלחמה.

ג'ודי התאהבה בעת שירותה בקהיר, בקצין סטיב ברונסוויק (ליאו גן) המבוגר ממנה ופרוד מאשתו. זה לא מוצא חן בעיני ההורים. קיי נוסעת ללונדון, נפגשת עם סטיב ומשכנעת אותו כי בינו ובין פרודתו יש הרבה יותר מאשר עם ג'ודי והוא משתכנע. באותו יום היא מתבשרת על ידי הרופא שיש לה מחלה קשה וכי יתרת חייה היא בין חצי שנה לשנה. היא לא משתפת את סודה עם קלם.

קלם ממשיך את עבודתו כמהנדס. משרדו ממוקם בשכונה בלונדון שבה עדיין בתים חרבים מהפצצות הגרמנים, זה מדכא אותו והוא מסכים להצעה לתכנן בברזיל מיזם גדול. קיי משכנעת אותו להישאר באנגליה ומעבירה את משרדו למקום יותר מרכזי והומה במרכז לונדון.

ג'ודי כועסת ומתפרצת על קיי שחיבלה ביחסיה עם סטיב אבל קיי מגלה לה על יחסיה עם הקצין האמריקאי שהתאהב בה ורצה להיפרד למענה מאשתו וקיי סירבה לו. ג'ודי מתפייסת עם אמה וכולם יוצאים למסיבה בה מפגישים ההורים את ג'ודי עם הבחור הצעיר פול טובי העובד כמהנדס במשרדו של קלם והם מחליטים להתחתן.

קיי מגלה את מחלתה לקלם, משימתה הושלמה - ג'ודי נישאת לפול והיא מצליחה להיות נוכחת בחתונה וקלם נשאר באנגליה. היא מתה חדשים אחדים לאחר מכן.

## צוות השחקנים

## קישורים חיצוניים

* קדימון לסיפור מיניבר, באתר יוטיוב
* סיפור מיניבר, באתר TCM

קטגוריה:סרטי 1950
קטגוריה:סרטים אמריקאיים
קטגוריה:סרטים באנגלית
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטי דרמה אמריקאיים
Wobble Up

**Wobble Up** (בעברית: **התנדנד/י**) הוא סינגל שהוקלט על ידי הזמר האמריקאי כריס בראון, בשיתוף הראפרית הטרינידדית ניקי מינאז' והראפר האמריקאי ג'י-איזי. השיר יצא לאור ב-18 באפריל 2019, כסינגל התשיעי מתוך אלבום האולפן התשיעי של בראון, *[[Indigo]]*, על ידי חברת התקליטים RCA רקורדס.

## רקע וכתיבה
השיר הוא שיר באונס  שנכתב על ידי כריס בראון, ניקי מינאז', ג'י-איזי וג'יי. אר. רותם, והופק על ידי רותם. השיר מכיל דגימה מתוך שירה של הראפרית המנוחה, שהייתה חתומה בחברת התקליטים של מינאז' קאש מאני רקורדס, מגנוליה שורטי, "Monkey on tha D$ck". השיר הוא שיתוף הפעולה השביעי של בראון ומינאז' יחד, והשלישי שלו יחד עם ג'י איזי.

השיר מדבר על ריקוד הטוורק.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של בראון ב-20 במאי 2020. בקליפ משתתף גם הראפר האמריקאי טייגה.

נכון ליוני 2020, מונה הצפיות של הקליפ עומד על כ-63 מיליון.

## מיקומי שיא

## קישורים חיצוניים

## הערות שוליים

קטגוריה:שירי כריס בראון
קטגוריה:שירי ניקי מינאז'
קטגוריה:שירי ג'י-איזי
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי ג'יי. אר. רותם
קטגוריה:שירים על בוטוקס
קטגוריה:שירים על מיניות
קטגוריה:סינגלים בהוצאת RCA רקורדס
Blazin'

**** הוא שיר שהוקלט על ידי הראפרית הטרינידדית ניקי מינאז' בשיתוף עם הראפר האמריקאי קניה וסט, מתוך אלבום הבכורה שלה, Pink Friday. השיר יצא לאור בשנת 2010, על ידי חברות התקליטים יאנג מאני, קאש מאני ויוניברסל.

## רקע וכתיבה
מוקדם יותר בשנת יציאתו של Pink Friday, השתתפה ניקי מינאז' בשירו של קניה וסט "Monster", שנכלל באלבום האולפן שלו, My Beautiful Dark Twisted Fantasy. "" דלף לרשת ב-17 בנובמבר 2010, יחד עם השיר "Fly", בו מתארחת הזמרת-יוצרת הברבדית ריהאנה.

כלפי השיר הופנו ביקורות חיוביות והוא תואר כ-"שילוב קטלני בין מינאז' לווסט", על ידי *HipHop-N-More*.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שנכתבו על ידי ניקי מינאז'
ג'יימס רנוויק ברוואורט

ממוזער|322x322 פיקסלים|ג'יימס רנוויק ברוואורט, בתוך מפרץ גלוסטר
**ג'יימס רנוויק ברוואורט** (באנגלית: **James Renwick Brevoort**; 20 ביולי 1832 – 15 בדצמבר 1918) היה אמן אמריקאי, הידוע בנופיו שצוירו בסגנון אסכולת נהר הדסון.

## ביוגרפיה וקריירה
ברוואורט נולד ביונקרס, ניו יורק למשפחה עשירה עם היסטוריה של מעורבות באומנות ובארכיטקטורה. את ילדותו העביר באזור הברונקס, שבזמנו היה בעיקר אזור כפרי. בהמשך למסורת המשפחתית, לקח ג'יימס את לימודי האדריכלות בשנת 1850 עם בן דודו ג'יימס רנוויק, ג'וניור, מעצב קתדרלת סנט פטריק, ניו יורק והמכון הסמיתסוני בוושינגטון הבירה. הוא זכה בתעודה באדריכלות מאוניברסיטת ניו יורק בשנת 1854, אך בשלב מסוים בשנות ה-50 של המאה ה-19 העניין שלו עבר לציור מסורתי.
ממוזער|337x337 פיקסלים|ג'יימס רנוויק ברוואורט, אחו בקיץ
ברוואורט הציג את עבודתו הראשונה באקדמיה הלאומית לעיצוב בשנת 1856 ונבחר כחבר עמית שם בשנת 1861.

נופיו של ברוואורט בשנות ה-50 וה-60 של המאה ה-19 מציגים את הסימנים הסגנוניים של אסכולת נהר ההדסון: נוף בתיאור ריאלי ופרטים רבים, עם דגש על אור. הנושאים המועדפים עליו היו הגבעות, השדות והנהרות של מחוז רוקלנד ווסטצ'סטר בניו יורק, ונהר הפירינגטון בקונטיקט, אם כי הוא נסע רחוק יותר כדי לתפוס את השטח ההררי והחופי של ניו אינגלנד.
ציורים בפורמט לרוחב אצלו רבים מאוד. מה שאיפשר לו להדגיש את ההיבטים השלווים, האופקיים יותר של סצנה כדרך האסכולה.

בשנת 1861 נבחר ברווארט לאקדמיה הלאומית לעיצוב כחבר, והפך לחבר מן המניין בשנת 1863.

## באירופה
ממוזער|339x339 פיקסלים|ג'יימס רנוויק ברוואורט, נוף באגם גלוסטר
1873 סימנה נקודת מפנה בקריירה של ג'יימס. לאחר מות אשתו הראשונה התחתן עם מארי לואיז בסקום, אמנית מוכשרת בבית הספר הלאומי לאקדמיה. הוא גם מכר מכירה פומבית של כל תכולת הסטודיו שלו - למעלה מ-150 נופים, כולל יצירות שהשיג מחבריו האמנים אלכסנדר הלוויג וויאנט, ויליאם הארט, ג'רווי מקנטיי וג'ורג' איננס. אז הוא ואשתו החדשה נסעו לאירופה.

ברווארט התבסס בפירנצה, איטליה עם אמנים אמריקאים אחרים, אך נסע רבות באירופה. כמו רוב האמנים באותה תקופה, הוא רשם נופים והאנשים בהם הוא פגש, אסף חומר לציורים חדשים. הוא ללא ספק השתתף בתערוכות של אמנים אירופאים. ייתכן כי ברוואורט נחשף לאנשי אסכולת ברביזון בתקופה זו.

## חזרה לאמריקה
כשחזר לאמריקה בשנת 1880 לאחר היעדרותו הממושכת, החל סגנונו של ברוואורט להשתנות. עבודותיו הפכו חשוכות יותר וצבועות בצורה רופפת יותר, בדגש על מצב רוח וצל, ברוח אסכולת ברביזון - התפתחות אומנותית ששיקפה את המגמה הכללית באמנות האמריקאית כאשר אסכולת נהר ההדסון ירדה בפופולריות.

הוא צייר גם בצבעי מים, מדיום שחברו הטוב ועמיתו האמן סמואל קולמן דגל באמריקה.
ממוזער|352x352 פיקסלים|גקיימס רנוויק ברוואורט, נוף אחר הצהריים בקיץ
ברוואורט בנה את ביתו ביונקרס, ניו יורק, והמשיך לצייר בשנות העשרה של המאה העשרים, לאחר שזנח את סגנון אסכולת נהר הדסון.

הוא עזר בהקמת האיגוד לאמנות יונקרס בשנותיו האחרונות.

ברוואורט נפטר בביתו בשנת 1918.

יחסית לאמנים אחרים של אסכולת נהר הדסון בתקופתו, עבודותיו של ג'יימס רנוויק ברווארט פחות ידועות.

עם זאת, השילוב בין יכולת טכנית לאומנות שהציג בשיא תקופת אסכולת נהר הדסון, נחשב לאחת הדוגמאות הטובות ביותר באותו שלב של ציור נוף אמריקאי.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ציירים אמריקאים
קטגוריה:אמריקאים שנולדו ב-1832
קטגוריה:אמריקאים שנפטרו ב-1918
סמואל קולמן

**סמואל קולמן** (באנגלית: **Samuel Colman**; 4 במרץ 1832 - 26 במרץ 1920) היה צייר אמריקאי, מעצב פנים וסופר, שזכור בזכות ציורי נהר ההדסון.

## ביוגרפיה
נולד בפורטלנד, מיין. קולמן עבר לעיר ניו יורק עם משפחתו בילדותו. אביו פתח חנות ספרים, ומשך אליו קהל לקוחות שאולי השפיע על התפתחותו האמנותית של קולמן. על פי ההערכה, הוא למד זמן קצר אצל צייר אסכולת נהר הדסון, אשר דיורנד, והוא הציג את עבודתו הראשונה באקדמיה הלאומית לעיצוב בשנת 1850.

בשנת 1854 פתח סטודיו משלו בעיר ניו יורק. בשנה שלאחר מכן הוא נבחר כחבר עמית באקדמיה הלאומית, עם החברות המלאה שהוענק בשנת 1862.
ממוזער|304x304 פיקסלים|סמואל קולמן, עיר ליד נהר|טקסט=
ציורי הנוף שלו בשנות ה-50 וה-60 של המאה ה-19 הושפעו מאסכולת נהר הדסון, והדוגמה לכך הייתה "כרי דשא ופרחי בר בקונווי" (1856). הוא גם הצליח לצייר בסגנון רומנטי, שהפך לאופנתי יותר לאחר מלחמת האזרחים. אחת העבודות הידועות ביותר שלו, ואחת התמונות האיקוניות של אסכולת נהר ההדסון, היא "הסערה על ההדסון" (1866), באוסף המוזיאון האמריקני לאמנות סמיתסוניאן בוושינגטון הבירה.

קולמן היה מטייל בלתי נלאה, ורבות מיצירותיו מתארות סצנות מערים ונמלים. הוא עשה את נסיעתו הראשונה לצרפת ולספרד בשנים 1860–1861, וחזר לסיור אירופי נרחב יותר בן ארבע שנים בראשית שנות השבעים של המאה ה-19, ובילה שם הרבה זמן באזורים ים תיכוניים.

קולמן תיאר לעיתים קרובות את הנופים האדריכליים בהן הוא נפגש במסעותיו: נופי עיר, טירות, גשרים, קשתות ואמות מים מופיעים באופן בולט בציוריו.

בשנת 1870 ושוב בשנות ה-80 של המאה ה-19 נסע למערב ארצות הברית וצייר נופים מערביים הדומים בהיקפם ובסגנונם לאלה של תומאס מורן.
בעקבות מלחמת האזרחים, צבעי צבעי המים הפכו פופולריים יותר, כפי שהשתמש הם חברו עמיתו ג'יימס רנוויק ברוואורט. בשנת 1866, קולמן היה ממקימי האגודה האמריקאית לצבעי מים, והוא הפך לנשיאה הראשון משנת 1867 עד 1871. קולמן גם היה מיומן במדיום הליתוגרפיה. הוא היה חבר ותיק במועדון של ניו יורק, ופרסם תחריטים פופולריים המתארים סצנות אירופאיות.ממוזער|306x306 פיקסלים|סמואל קולמן, התבהרות לאחר סופה בגילברטרפעילותו האמנותית של קולמן הפכה למגוונת עוד יותר בסוף חייו.

בשנות השמונים של המאה ה-19 עבד כמעצב פנים, ושיתף פעולה עם חברו לואיס קומפורט טיפאני על עיצוב בית הרטפורד של סמואל קלמנס, ובהמשך בבית השדרה החמישית של הנרי ולואיזין האמייר.

הוא גם הפך לאספן מרכזי של חפצי נוי אסייתיים, וכתב שני ספרים על גאומטריה ואמנות, אחד מהם נקרא "האחדות ההרמונית של הטבע", השני "צורה פרופורציונלית".

קולמן נפטר בעיר ניו יורק בשנת 1920.

## קישורים חיצוניים

* 
* 

## הערות שוליים

קטגוריה:אמריקאים ילידי מיין
קטגוריה:פורטלנד (מיין): אישים
קטגוריה:ציירים אמריקאים
קטגוריה:אמריקאים שנולדו ב-1832
קטגוריה:אמריקאים שנפטרו ב-1920
Radio Ga Ga

"**Radio Ga Ga**" (בעברית: "**רדיו גה גה**") הוא שיר שנכתב ובוצע על ידי להקת הרוק הבריטית קווין. הוא נכתב על ידי מתופף הלהקה רוג'ר טיילור.

השיר יצא לאור כסינגל עם השיר "I Go Crazy" כבי-סייד. השיר נכלל באלבום *[[The Works]]* ואלבומי האוסף *[[ Greatest Hits II (אלבום של קווין)|Greatest Hits II]]* ו-*[[Classic Queen]]*.

הסינגל היווה הצלחה בינלאומית בשביל הלהקה, הגיע למקום ראשון ב־19 מדינות, מקום שני בבריטניה ו-16 בבילבורד הוט 100. הלהקה ביצעה את השיר כל הופעה מאז 1984, כולל הלייב אייד.

## הקלטה
ההשראה לשיר זה הגיעה כאשר רוג'ר טיילור שמע את בנו אומר את המילים "Radio Ga Ga" בזמן שהאזין לשיר ברדיו בזמן שהיה בלוס אנג'לס. לאחר ששמע את הביטוי, טיילור החל לכתוב את השיר כשנעל את עצמו בחדר עם סינתיסייזר רולנד ג'ופיטר ומכונת תופים. הוא חשב שזה יתאים לאלבום הסולו שלו, אבל כאשר הלהקה שמעה אותו, ג'ון דיקון כתב לשיר בס ופרדי מרקורי שר את הרצועה, מתוך מחשבה שזה יכול להיות להיט גדול. לאחר מכן טיילור נסע לחופשת סקי ונתן למרקורי ללטש את מילות השיר, ההרמוניה והעיבודים של השיר. ההקלטות החלו באולפני Record Plant בלוס אנג'לס באוגוסט 1983. ההקלטה כללה את הקלידן הקנדי פרד מנדל. מנדל תכנת את חלקי הסינט-בס המקושרים. ההקלטה מציגה שימוש בולט ב־vokoder VP330 +. קו הבס הופק על ידי רולנד ג'ופיטר 8, תוך שימוש בארפגיגטור המובנה.

## קליפ השיר
הקליפ המוזיקלי של דייוויד מלט לשיר מציג סצנות מסרט המדע הבדיוני האקספרסיוניסטי הגרמני משנת 1927 מטרופוליס וצולם באולפני קרלטון טלוויזיה ובאולפני שפרטון, לונדון, בנובמבר 1983. הוא מציג את הלהקה במכונית שטסה מעל הכותרת. העיר ובהמשך ביצע את השיר מול מעמד הפועלים בעיר, שזור במשפחה בחדר האוכל שלהם מאזינים לרדיו כשהם חובשים מסכות גז. לשיר הסולו "Love Kills" של פרדי מרקיורי נעשה שימוש בגרסתו המשוחזרת של ג'ורג'יו מורודר לסרט, ובתמורה קיבלו קווין את הזכויות להשתמש בקטעים ממנו בסרטון "Radio Ga Ga" שלהם. עם זאת, קווין נאלצה לקנות זכויות ביצוע על הסרט מהממשלה המזרח גרמנית הקומוניסטית, שהייתה באותה עת בעלת זכויות היוצרים. בסוף הקליפ מופיעות המילים "תודה למטרופולין". הסרטון כולל גם קטעי וידאו מסרטוני פרומו קודמים של קווין.

## השפעה
* שם האלבום *[[רדיו בלה בלה]]* משנת 1994 הוא בהשראת שם השיר.
* זמרת הפופ האמריקאית ליידי גאגא לקחה את שם הבמה שלה משם השיר.

## קישורים חיצוניים

* Official YouTube videos: original music video, Big Spender/ Radio Ga Ga (Live At Wembley), Queen + Paul Rodgers, at Freddie Mercury Tribute Concert
* Lyrics from Queen official site: lyrics from *[[Live Magic]]* version, lyrics from *[[Live at Wembley '86]]* version.
* Radio Ga Ga performed by Prisoners in the Cebu Provincial Detention and Rehabilitational Centre

## הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי רוג'ר טיילור
קטגוריה:שירים על רדיו
קטגוריה:שירי סינת'-פופ
קטגוריה:שירי פופ רוק
קטגוריה:יצירות המבוססות על מטרופוליס (סרט)
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
We Don't Talk Anymore

"**We Don't Talk Anymore**" (בעברית: "**אנחנו לא מדברים יותר**") הוא סינגל שהוקלט על ידי הזמר-יוצר האמריקאי צ'ארלי פות', ביחד עם הזמרת-יוצרת האמריקאית סלינה גומז, מתוך האלבום, Nine Track Mind. השיר יצא לאור ב-24 במאי 2016, על ידי חברת התקליטים אטלנטיק רקורדס, כסינגל השני מתוך האלבום.

השיר הגיע למקום הראשון במצעד השירים של רומניה.

## רקע וכתיבה
השיר נכתב על ידי צ'ארלי פות', סלינה גומז ויעקב כשר והופק על ידי צ'ארלי פות'. איגוד תעשיית ההקלטות האמריקאי העניק לשיר את תואר הפלטינה המרובעת, על מכירות של למעלה מארבעה מיליון עותקים במדינה, מה שהופך אותו לאחד מהשירים הנמכרים ביותר במדינה בשנת 2016.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.2 מיליארד השמעות.

## וידאו קליפ
הווידאו קליפ הרשמי של השיר פורסם ב-2 באוגוסט 2016, כמה חודשים לאחר צאתו כסינגל. הקליפ מחולק לשני מסכים שונים, בהם ניתן לראות מצד אחד את צ'ארלי פות' ומצד שני את בת זוגו כביכול, כשהם מנהלים את השגרה היומית שלהם, בלי שהם מדברים אחד עם השני.

נכון לנובמבר 2022, מונה הצפיות של הקליפ עומד על למעלה מ-2.8 מיליארד צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי סלינה גומז
קטגוריה:שירים שנכתבו על ידי יעקב כשר
קטגוריה:שירים שנכתבו על ידי צ'ארלי פות'
קטגוריה:סינגלים שהגיעו למקום הראשון ברומניה
קטגוריה:סינגלים בהוצאת אטלנטיק רקורדס
Thought I Knew You

**Thought I Knew You** (בעברית: **חשבתי שהכרתי אותך**) הוא שיר שהוקלט על ידי הראפרית הטרינידדית ניקי מינאז', בשיתוף הזמר הקנדי דה ויקנד, מתוך אלבום האולפן הרביעי שלה, Queen.

## רקע וכתיבה
השיר נכתב על ידי ניקי מינאז', דה ויקנד, בלי, ג'יי רייד וסטארה, והופק על ידי ג'יי רייד. השיר הוא בסגנון הרית'ם אנד בלוז, ומשלב בתוכו גם אלמנטים של טראפ ומוזיקת פופ. בשיר, מדברים מינאז' ודה ויקנד על מערכת יחסים וכאב לב, לאחר שזוגם, כביכול, לא היה נאמן עבורם. על פי מבקרי המוזיקה שסקרו את השיר, דה ויקנד אף מתמקד בזוגיות עם בנות זוגו לשעבר, הזמרת סלינה גומז, והדוגמנית בלה חדיד. השיר הוא שיתוף הפעולה השני בין השניים, לאחר שמינאז' השתתפה ברמיקס ללהיטו של דה ויקנד, "The Hills".

## הצלחה
ביחד עם צאת האלבום המלא, הועלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 השמעות. אף על פי שלא יצא כסינגל, הצליח השיר להגיע למקום ה-98 במצעד הבילבורד הוט 100.

## ביקורת
מגזין HotNewHipHop  סקר את השיר באומרו כי השיר הוא "כמה ארפג'יואים קצרים מסיבוב מועדונים" וכי "זה כאילו ניקי חיפשה הפוגה רגשית עם רגל אחת מחוץ לדלת. היא מקוננת על דינמיקה שבורה, אך איכשהו אינה מסוגלת לזכור את צעדיה, את תנועותיה של אישה חסרת הומור ועם זאת מפלגת. דה ויקנד צעיר ממנה בכמה שנים, אך לא פחות דוחה. שניהם מחזיקים ביכולות הטיפוח שלהם בכבוד רב".

אקשרה אננד מ-The Chronicle  סקרה את האלבום בו השיר נכלל, Queen, תוך שסקרה את השיר בחיוב ואמרה כי "ההצגה המתמדת בין פעימותיו של המפיק ג'יי רייד לקול הוולטו המסורתי של דה ויקנד מייצרת שיר חלומי ועם זאת ניתנת לניתוח. השיר מתרחק מהמסר הכללי של מינאז' וחסר את העוצמה הגרעינית של השירים האחרים שלה, אך הוא לא פחות חזק רגשית".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים על כאב לב
קטגוריה:שירי מוזיקת טראפ
קטגוריה:שירי R&B
Whip It

**Whip It** (בעברית: **מצליפה בזה**) הוא שיר, שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded. השיר יצא לאור ב-2 באפריל 2012, על ידי חברות התקליטים יאנג מאני, קאש מאני וריפבליק.

השיר הגיע למקום ה-23 במצעד השירים מתחת להוט 100.

## רקע וכתיבה
השיר נכתב על ידי ניקי מינאז', ביורן דיופסטרום, רד וואן, אלכס פי, ויין הקטור ובילאל חאג'י והופק על ידי רד וואן ואלכס פי. השיר מכיל בתוכו את סוגת היורודאנס, תוך שהוא משלב בתוכו גם את סוגת היורופופ. מגזין הבילבורד סקר את השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי רדוואן
קטגוריה:שירי יורודאנס
מיהאי באואר

**מיהאי באואר** (בהונגרית: **Bauer Mihály**; בודפשט, 20 בספטמבר 1874 - בודפשט, 6 בפברואר 1945) היה מתמטיקאי הונגרי-יהודי, אחיו של אמיל באואר (1883–1956), אדריכל.

## קורות חיים
מיהאי באואר נולד במשפחה יהודית כבנם של יוז'ף באואר (1839–1912) מהנדס במקצועו ושל לאורה שאאר. הוא למד בבודפשט ואחרי שקבל תואר דוקטור ותעודת הוראה לגימנסיה הפך לעוזר פרופסור בשנת 1900, מרצה בשנת 1909 ופרופסור באוניברסיטה הטכנולוגית בשנת 1918. מוריו כללו את גוסטב ראדוש ודיולה קניג. עם ראדוש הוא שיתף פעולה בכתיבת המאמר הראשון שלו בגיל 18. בשל מאמרי המחקר הראשונים שלו שהתקבלו לפרסום בשנת 1894 (בגיל 20), הוענקה לו מלגה לבלות את שנת הלימודים 96–1895 בחו"ל.

באואר פרסם שני מאמרים חשובים בשנת 1903. אלה היו
* אודות משפט קרונקר Über einen Satz von Kronecker
* אודות גופים מורכבים Über zusammengesetzte Körper

מאמרים אלה תרמו תרומה חשובה לשאלתו של לאופולד קרונקר הנוגעת לאפיון שדה המספרים האלגבריים בהתנהגות הפיצול של המספרים הראשוניים שלהם.

לאחר נפילת הרפובליקה הסובייטית ההונגרית בשנת 1919, כאשר המרצים של האוניברסיטאית הטכנולוגית נרדפו על ידי הימין השמרני הוא סבל רבות ובכלל סבל מאנטישמיות לאורך רוב חייו. האגודה למתמטיקה ולפיזיקה על שם לוראנד אטווש העניקה לו, כראשון מכל מקבלי פרס זה, את פרס דיולה קניג בשנת 1922 על עבודתו המדעית, שכללה בעיקר את סוגיות באלגברה ובתורת המספרים.

לבאואר היו בעיות נוספות להתמודד איתן בנוסף להתנהגות האנטישמית המחפירה של תלמידיו. הוא החל לאבד את ראייתו, מה שעורר בו חרדה רבה. למעשה ראייתו התייצבה ורק בשנים האחרונות לחייו חלה הידרדרות נוספת מעטה. הוא פרש בשנת 1936. האנטישמיות החמירה במלחמת העולם השנייה. באואר חגג את יום הולדתו ה-70 ב-20 בספטמבר 1944, הוא נאלץ לענוד טלאי צהוב ולחלוק את ביתו עם משפחות אחרות. בפברואר 1945 לאחר המצור על בודפשט הוא היה בדרך לקנות טיפות עיניים כשקרס ברחוב וקיבל מכה בראשו. נלקח לבית חולים שם נפטר זמן קצר לאחר מכן. במשך חייו הוא פרסם בהרחבה, בעיקר בכתבי עת מדעיים זרים. חלקם מופיעים בכרך החמישי של פוגנדורף, Pogendorf, Bibliographisch Literarisches Handwörterbuch.

## עבודותיו החשובות
* הערות לאחד המשפטים של יוהאן פטר גוסטב לז'ן דיריכלה Megjegyzés Dirichlet egyik tételéhez (Mathematikai és Fizikai Lapok, 1894)
*'''Zur Theorie der algebraischen Zahlkörper''' (Mathematische Annalen, 77., 353–356 o., 1916)
***p-addischer Beweis des zweiten Hauptsatzes von Herrn Ore** נכתב יחד עם ניקולאי גריגוריביץ' צ'בוטארב Никола́й Григо́рьевич Чеботарёв, Acta Scientarum Mathematicarum, Szeged, 1928)

## לקריאה נוספת
* לקסיקון יהודי הונגרי. מיהאי באואר Magyar zsidó lexikon
* *לקסיקון ביוגרפי הונגרי. [http://mek.oszk.hu/00300/00355/html/ABC00523/01295.htm מיהאי באואר]. Magyar életrajzi lexikon I. (A–K).* Főszerk. Kenyeres Ágnes. Budapest: Akadémiai. 1967
*מיהאי באואר, מתמטיקאי Bauer Mihály matematikus (névpont.hu)

## קישורים חיצוניים

## הערות שוליים

קטגוריה:מתמטיקאים יהודים הונגרים
קטגוריה:מדענים שנספו בשואה
קטגוריה:בודפשט: אישים
קטגוריה:יהדות בודפשט
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:הונגרים שנולדו ב-1874
קטגוריה:הונגרים שנפטרו ב-1945
Automatic (שיר של ניקי מינאז')

**Automatic** (בעברית: **אוטומטי**) הוא שיר שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded. השיר יצא לאור ב-2012, על ידי חברות התקליטים יאנג מאני, קאש מאני וריפבליק.

השיר הגיע למקום ה-102 במצעד השירים של צרפת.

## רקע וכתיבה
השיר נכתב על ידי ניקי מינאז', רד וואן, ג'ראלדו סנדל וג'ימי ת'ורפילד והופק על ידי רד וואן וג'ימי ג'וקר. את השיר סקרו אתרי מוזיקה ומגזינים רבים, תוך שהפנו כלפיו ביקורות מעורבות. במגזין הבילבורד סוקר השיר, וכך גם באתרים ומגזינים נוספים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
Marilyn Monroe (שיר)

**Marilyn Monroe** (בעברית: **[[מרילין מונרו]]**) הוא שיר שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded. השיר יצא לאור ב-2011, על ידי חברות התקליטים יאנג מאני, קאש מאני וריפבליק.

השיר הגיע למקום הרביעי במצעד שירי ה-R&B\היפ הופ.

## רקע וכתיבה
השיר נכתב על ידי ניקי מינאז', דניאל ג'יימס, לאה הייווד, רוס גולן וג'יי. אר. רותם והופק על ידי ג'יי. אר. רותם, שהפיק למינאז' שירים נוספים במהלך הקריירה שלה. עם השיר הופיעה מינאז' במהלך סיבובי ההופעות "Pink Friday Tour" ו-"Pink Friday: Reloaded Tour".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי ג'יי. אר. רותם
קטגוריה:שירים על מרילין מונרו
קטגוריה:בלדות פופ
The Heart Wants What It Wants

**The Heart Wants What It Wants** (בעברית: **הלב רוצה את מה שהוא רוצה**) הוא סינגל שהוקלט על ידי הזמרת-יוצרת האמריקאית סלינה גומז, מתוך אלבום האוסף הראשון שלה, *[[For You (אלבום של סלינה גומז)|For You]]*. השיר יצא לאור ב-6 בנובמבר 2014, על ידי חברת התקליטים הוליווד רקורדס, כסינגל הראשון מתוך אלבום האוסף.

השיר הגיע למקום השישי במצעד הבילבורד הוט 100.

## רקע וכתיבה
השיר נכתב על ידי סלינה גומז, אנטונינה ארמטו, דייוויד ג'וסט וטים ג'יימס והופק על ידי רוק מאפיה. השיר הוא מעין בלדה המשלבת בתוכה את סוגת הפופ וה-R&B, המדברת על שברון לב, דיכאון קליני ומחשבות שונות בנוגע למה ש-"הלב" כביכול רוצה במערכת יחסים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-315 מיליון השמעות.

## וידאו קליפ
הווידאו קליפ הרשמי של השיר פורסם ב-6 בנובמבר 2014, ביום צאתו כסינגל. הקליפ צולם בקליפורניה, ארצות הברית בבימויו של דון שדפורת', שנה לפני צאתו. הקליפ צבר למעלה מ-9 מיליון צפיות בפחות מ-24 שעות, תוך שהשחקן האמריקאי שילה פרננדז מופיע בו.

נכון לפברואר 2022, מונה הצפיות של הקליפ עומד על למעלה מ-760 מיליון צפיות.

## הופעות חיות
* גומז ביצעה את השיר במהלך סיבוב ההופעות "Revival Tour".
* ב-23 בנובמבר 2014 ביצעה את השיר בפרסי המוזיקה האמריקאית.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי סלינה גומז
קטגוריה:שירים שנכתבו על ידי אנטונינה ארמאטו
קטגוריה:שירים שהופקו על ידי רוק מאפיה
קטגוריה:וידאו קליפים שבוימו על ידי דון שדפורת'
קטגוריה:וידאו קליפים בשחור-לבן
קטגוריה:שירים על כאב לב
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון ביוון
קטגוריה:סינגלים בהוצאת הוליווד רקורדס
Roman in Moscow

**Roman in Moscow** (בעברית: **רומן במוסקבה**) הוא סינגל שיווקי שהוקלט על ידי הראפרית הטרינידדית ניקי מינאז'. השיר יצא לאור ב-2 בדצמבר 2011, על ידי חברות התקליטים יאנג מאני, קאש מאני וריפבליק, כסינגל שיווקי שלא מתוך אלבום.

השיר הגיע למקום ה-64 במצעד הבילבורד הוט 100.

## רקע וכתיבה
השיר נכתב על ידי ניקי מינאז', ניקולס וורוואר, ריימונד דיאז, מייק איילו, ספארי סמואלס ובירדמן והופק על ידי סטריט ראטר ושרום. השיר הוא שיר בסגנון ההארדקור היפ הופ, שמאפיין שירים נוספים של מינאז', שיצאו במהלך הקריירה שלה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.8 מיליון השמעות.

## ביקורות
כבר בצאתו, הופנו כלפי השיר ביקורות מעורבות, שליליות וחיוביות כאחד, על ידי שלל אתרי מוזיקה ומגזינים שונים.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי הייפ ויליאמס
קטגוריה:שירים על מוסקבה
רומנטיקה אכזרית

**רומנטיקה אכזרית** (ברוסית: **Жестокий романс**) היא דרמה רומנטית סובייטית משנת 1984 בבימויו של אלדר ריאזנוב. זו היא גרסת המסך הידועה ביותר למחזהו הקלאסי של אלכסנדר אוסטרובסקי חסרת נדוניה (1878). את התפקיד הנשי הראשי גילמה לריסה גוזייבה, שעבורה הייתה זה הופעת בכורה בקולנוע.

הסרט צולם במיקום באזור וולגה עילית, כולל בעיר קוסטרומה. הסרט כולל סדרת רומנסה רוסית שנכתבה על ידי בלה אחמדולינה, מרינה צבטייבה ואלדר ריאזנוב, הולחנו על ידי אנדריי פטרוב ונינה שאטסקאיה ובוצעו על ידי ולנטינה פונומריובה וניקיטה מיכאלקוב. שירים אלה זכו לפופולריות רבה בברית המועצות.
## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 1984
קטגוריה:סרטים סובייטיים
Stupid Hoe

**Stupid Hoe** (בעברית: **מופקרת מטומטמת**) הוא סינגל שיווקי, שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded. השיר יצא לאור ב-20 בדצמבר 2011, על ידי חברת התקליטים קאש מאני.

השיר הגיע למקום ה-59 במצעד הבילבורד הוט 100.

## רקע וכתיבה
השיר גרר תגובות וביקורות רבות, הן חיוביות והן שליליות, תוך שהקליפ שלו שבר שיאים היסטוריים. כמו כן, מבקרי מוזיקה רבים טענו שליל קים קשורה לשיר באופן ברור. בנוסף לכך, שלל ביקורות שונות משלל אתרי מוזיקה ומגזינים סקרו את השיר ואת המשמעות שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.

## וידאו קליפ
הווידאו קליפ הרשמי של השיר עורר סערה בעולם המוזיקה, תוך שצבר למעלה מ-4.8 מיליון צפיות ביממה אחת. שיא של כל הזמנים באותם הזמנים. השיא נשבר על ידי הלהיט הבינלאומי של ריהאנה "Where Have You Been", שהצליח לצבור למעלה מ-4.9 מיליון צפיות. הקליפ של השיר מכיל בתוכו מחווה לקליפ של "She Wolf", של שאקירה.

נכון ליוני 2020, מונה הצפיות של הקליפ עומד על למעלה מ-115 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי הייפ ויליאמס
קטגוריה:שירי דיס
קטגוריה:שירי פלטינה בארצות הברית
Slow Down (שיר של סלינה גומז)

**Slow Down** (בעברית: **האט** או **לְמַתֵן**) הוא סינגל שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance. השיר יצא לאור ב-13 באוגוסט 2013, על ידי חברת התקליטים הוליווד רקורדס, כסינגל השני והאחרון מתוך אלבום הבכורה.

השיר הגיע למקום הראשון במצעד שירי הדאנס קלאב.

## רקע וכתיבה
השיר נכתב על ידי לינדי רובינס, ג'וליה מייקלס, נילס הולוול-דאר, דייוויד קוניסיו ופרדי וקסלר והופק על ידי הקטארקים, קוניסיו ונילס הולוול-דאר. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.

## וידאו קליפ
הווידאו קליפ הרשמי של השיר פורסם ב-20 ביולי 2013, חודש לאחר צאתו כסינגל. הקליפ צולם בפריז, צרפת במאי באותה השנה, בבימויו של פיליפ אנדלמן. הקליפ הופץ לראשונה דרך ערוץ ה-Vevo הרשמי של סלינה גומז. בקליפ ניתן לראות את גומז במרצדס-בנץ 600 (), תוך שהיא רוקדת ברחובות העיר פריז.

נכון לפברואר 2022, מונה הצפיות של הקליפ עומד על למעלה מ-384 מיליון צפיות.

## הופעות חיות
* גומז ביצעה את השיר בסיבובי ההופעות "Stars Dance Tour" ו"Revival Tour".
* ב-25 ביולי 2013 ביצעה את השיר כחלק מאירוח בתחנת הרדיו iHeartRadio. את השיר ביצעה כחלק מסט שירים שכלל גם את השירים "Save the Day" ,"Birthday" ,"Love You like a Love Song" ו-"Come & Get It"
* ב-15 בנובמבר 2013 ביצעה גומז את השיר בתוכנית המציאות האמריקאית The X Factor.
* ב-28 בנובמבר 2013 ביצעה גומז את השיר כחלק מסט שירים במופע המחצית של ליגת ה-NFL בחג ההודיה לצד השירים "Like a Champion" ו-"Come & Get It".
* בתאריכים ה-2, ה-8, ה-13 וה-14 בדצמבר 2013 ביצעה גומז את השיר כחלק ממחרוזת שירים בסדרת המופעים השנתית ג'ינגל בל במופעים שהתקיימו בדאלאס, אוורט, ניו יורק סיטי ובוסטון.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי לינדי רובינס
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי פיליפ אנדלמן
קטגוריה:שירים על מיניות
קטגוריה:שירי אלקטרופופ
קטגוריה:שירי דאנס-פופ
קטגוריה:שירי מוזיקת דאנס אלקטרונית
קטגוריה:שירי פלטינה בארצות הברית
קטגוריה:שירי פלטינה בקנדה
קטגוריה:סינגלים בהוצאת הוליווד רקורדס
המלט (סרט, 1959)

**המלט** (באנגלית: **Hamlet**) הוא סרט טלוויזיה אוסטרלי בכיכובו של ויליאם ג'וב, ובהפקה של רויסטון מורלי. זהו עיבוד למחזה "המלט" מאת ויליאם שייקספיר.

שתי הפקות של מחזות שייקספיריים שודרו ברשת ABC, השנייה הייתה של המחזה "אנטוניוס וקלאופטרה". באותה תקופה הפקות דרמה היו נדירות בטלוויזיה האוסטרלית.

## צוות השחקנים
* ויליאם ג'וב – המלט
* הנרי גילברט – המלך
* ג'ורג'י סטרלינג – המלכה
* אוון ויינגוט – לארטס
* דליה ויליאם – אופליה
* גורדון גלנרייט – הקברן
* ג'יימס לינץ' – ברנרדו
* גרהם וב – פרנצ'סקו
* פרנק טיילור – הורציו
* ווהן טרייסי – מרצלוס
* צ'ארלס מקאלום – וולטמאנד
* ג'פרי קינג – פולוניוס
* ג'ון פיגאן – הרוח
* מוריס טראוורס – רוזנקרנץ
* ג'יימס אליוט – גילדנשטרן
* לו ורנון – השחקן המגלם את המלך
* דניס קרול – השחקן המגלם את המלכה
* ג'ון הארל – לוציאנוס
* טוני ארפינו – קפטן נורווגי
* ג'פרי היל – פורטינבראס
* דאגלס הייז – קברן
* גורדון גלנרייט – קברן

## הפקה
ב-1952 שיחק ויליאם ג'וב בתפקיד המלט על במת התיאטרון באדלייד. אחר כך נסע לאנגליה ולקנדה. כשחזר לאוסטרליה הופיע בהפקה טלוויזיונית של המחזה "השחף". זה היה התפקיד השלישי של ג'ורג'י סטרלינג בטלוויזיה, אחרי הופעה ב-"The Multi-Coloured Umbrella" ו-"Sorry Wrong Number".

ליצירת רוחות הרפאים השתמשו בסרט בכמה אפקטים מיוחדים בסיסיים.

## קישורים חיצוניים

## הערות שוליים

קטגוריה:סרטים המבוססים על המלט
קטגוריה:סרטי 1959
קטגוריה:סרטים אוסטרליים
קטגוריה:סרטי טלוויזיה
Tell Me Something I Don't Know

**Tell Me Something I Don't Know** (בעברית: **תגיד לי משהו שאני לא יודעת**) הוא סינגל שהוקלט על ידי הזמרת-יוצרת האמריקאית סלינה גומז, מתוך פסקול הסרט "עוד סיפור סינדרלה". השיר יצא לאור ב-5 באוגוסט 2008, על ידי חברת התקליטים רייזור & טיי, כסינגל הראשון והחיד מתוך הפסקול.

השיר הגיע למקום ה-58 במצעד הבילבורד הוט 100.

## רקע וכתיבה
השיר נכתב על ידי אנטונינה ארמטו, ראלף צ'רצ'וול ומייקל נילסן והופק על ידי ראלף צ'רצ'וול ומייקל נילסן. ב-7 בספטמבר 2018, נודע כי השיר נמכר בלמעלה מ-1,740,000 עותקים בארצות הברית, מה שהופך אותו לאחד משיריה הנמכרים ביותר של גומז במדינה.

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2008
קטגוריה:סינגלי בכורה מ-2008
קטגוריה:שירי סלינה גומז
קטגוריה:שירי סלינה גומז & הסצנה
קטגוריה:שירים באנגלית
קטגוריה:שירים שנכתבו על ידי אנטונינה ארמאטו
קטגוריה:שירים מסרטי קולנוע
Translation

***Translation*** (בעברית: "**תרגום**") הוא אלבום האולפן השמיני של הלהקה האמריקאית בלאק אייד פיז. האלבום יצא לאור ב-19 ביוני 2020 על ידי חברות התקליטים אפיק רקורדס ווויל.איי.אם מיוזיק גרופ. מתוך האלבום יצאו שלושה סינגלים וסינגל שיווקי. האלבום עצמו הופק על ידי יונתן גולדשטיין, ויל-איי-אם, די ג'יי סנייק, קית׳ האריס.

## רשימת רצועות

## קרדיטים
* ויל איי אם – שירה בכל הרצועות למעט 7, פסנתר, קלידים, תכנות.
* אפל.די.אפ – שירה בכל הרצועות למעט 7, 10 ו-13.
* טאבו – שירה בכל הרצועות למעט 7 ו-13.
* ג'יי ריי סול – שירה ברצועות 2, 3, 5, 7, 8, 11 ו-12.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בלאק אייד פיז
קטגוריה:אלבומים באנגלית
קטגוריה:אלבומים בספרדית
קטגוריה:אלבומי היפ הופ
קטגוריה:אלבומי פופ
קטגוריה:אלבומים שהופקו על ידי ג'וני גולדשטיין
קטגוריה:אלבומים שהושפעו בעקבות מגפת הקורונה
Masters of the Sun Vol. 1

**Masters of the Sun Vol. 1** (בעברית: **אדוני השמש חלק 1**) הוא אלבום האולפן השביעי של הלהקה האמריקאית בלאק אייד פיז. האלבום יצא לאור ב-28 באוקטובר 2018 על ידי חברת התקליטים אינטרסקופ רקורדס. מתוך האלבום שלושה סינגלים.

זהו אלבום האולפן הראשון של ההרכב לאחר עזיבתה של פרגי בשנת 2016.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בלאק אייד פיז
קטגוריה:אלבומים באנגלית
קטגוריה:מחלוקות הקשורות לדגימת מוזיקה
קטגוריה:אלבומי חברת אינטרסקופ רקורדס
עבד לאהבה

**עבד לאהבה** (ברוסית: **Раба любви**) הוא סרט דרמה-רומנטי סובייטי משנת 1975 בבימויו של ניקיטה מיכאלקוב ונכתב על ידי פרידריך גורנשטיין ואנדריי קונצ'לובסקי. הסרט עוסק בשחקנית קולנוע אילם אולגה ווזנסנסקאיה (אלנה סולובי), שסרטיה כל כך נערצים על ידי המהפכנים עד שהם מסתכנים לראות אותה על המסך. דמותה של אולגה נוצרה בהשראת ורה חולודנאיה.

## תקציר העלילה
אולגה ווזנסנסקאיה היא כוכבת-על של סרטים אילמים בתקופת מלחמת האזרחים ברוסיה, בשנת 1917. זהו סיפור התאהבותה בצלם על סט של אחד מסרטיה, שמתברר כמהפכן בולשביקי, שעסוק בין היתר בצילום של זוועות ה"לבנים" מול גבורתם של ה"אדומים".
## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 1975
קטגוריה:סרטים סובייטיים
The Beginning (אלבום של בלאק אייד פיז)

***The Beginning*** (בעברית: **ההתחלה**) הוא אלבום האולפן השישי של הלהקה האמריקאית בלאק אייד פיז. האלבום יצא לאור ב-26 בנובמבר 2010 על ידי חברת התקליטים אינטרסקופ רקורדס. מתוך האלבום שלושה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בלאק אייד פיז
קטגוריה:אלבומים באנגלית
קטגוריה:אלבומים שהופקו על ידי דייוויד גטה
קטגוריה:אלבומים שהופקו על ידי רודני ג'רקינס
קטגוריה:אלבומי חברת A&M רקורדס
קטגוריה:אלבומי חברת אינטרסקופ רקורדס
אני צועד במוסקבה

**אני צועד במוסקבה** (ברוסית: **Я шагаю по Москве**) הוא סרט סובייטי משנת 1964 בבימויו של גאורגי דאנליה והופק על ידי אולפני מוספילם. בסרט מככבים ניקיטה מיכאלקוב, אלכסיי לוקטוב, יבגני שטבלוב וגלינה פולסקיקה. בסרט מופיעים בהופעת קמע ארבעה אמנים עממיים של ברית המועצות: רולאן ביקוב, ולדימיר בסוב, לב דורוב ואינה צ'וריקובה. 

הסרט, שנחשב לאחד הסרטים המאפיינים את עידן ההפשרה של חרושצ'וב, הוקרן בבכורה בפסטיבל קאן ב-1964 וזכה בפרס עבודת הצילום של הצלם ואדים יוסוב, הידוע בעיקר בזכות שיתוף הפעולה שלו עם אנדריי טרקובסקי.
## פסקול
נעימת הנושא המפורסמת, שבוצע על ידי מיכאלקוב, נכתבה על ידי המלחין אנדריי פטרוב.
## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 1963
קטגוריה:מוסקבה בקולנוע
קטגוריה:סרטים סובייטיים
ישראל מכטינגר

**ישראל מכטינגר** (18 ביוני 1918 – 5 בנובמבר 1956) היה יזם ומבוני תל אביב כעיר הלבנה טרום הקמת המדינה. ממובילי המעבר מסגנון אדריכלות אקלקטי לבין-לאומי.

## ביוגרפיה
ישראל מכטינגר נולד בשנת 1918 בעיר חלמניק שבפולין, למרדכי, איש עסקים, ולשרה, עקרת בית. התחנך בקילצה שבפולין.

עלה לארץ ישראל בגיל 16, למד בבית ספר מונטיפיורי ושירת כנוטר. התגייס לצבא הבריטי ולאחר מכן נלחם במלחמת העצמאות במהלכה נפצע. חבר לאדריכל יהודה מגידוביץ' איתו בנה מספר בתים בתל אביב. נישא לאסתר (לבית זילבר). בתם היא ד"ר שרית סגל.
נפל במבצע סיני 1956, ונקבר בבית העלמין קריית שאול.

## מעבר מסגנון אדריכלי [[אקלקטי]] ל[[בין-לאומי]]
בשנות השלושים של המאה העשרים התנהל בעיר תל אביב מאבק בין שתי אסכולות אדריכליות שונות. מחד גיסא, הוביל את המאבק האדריכל יהודה מגידוביץ', ומאידך גיסא, אדריכל העיר החדש, יעקב בן-סירה (שיפמן). מגידוביץ', שתכנן כבר מאות בתים בתל אביב, בעיקר בלב העיר ורחוב אלנבי, ייצג את האסכולה הישנה של מבנין אקלקטיים מפוארים. בן סירה, שפעל בעיקר באזור הצפון הישן, אך כמהנדס העיר היה אחראי על כל העיר, ייצג את האסכולה הבינלאומית המינימליסטית.

לתוך הקלחת הזו נכנס היזם ישראל מכטינגר. לא פעם תיווך בין שני האדריכלים, כדי להגיע להסכמה. כך, למשל, בבניין שישראל מכטינגר בנה לעצמו בשנת 1931 ברחוב גאולה. לבית מכטינגר ערך אדריכלי, הוא עונה על עקרונות הסגנון הבינלאומי (מודרני): הא-סימטריה במקום סימטריה, בניה ללא קישוטיות, הדגשה אופקית, הדגשת תפקוד חדר המדרגות, ופינה מעוגלת ביטוי לצורת האנייה. המיקום של המבנה, בעל חשיפה לציר מרכזי (רחוב אלנבי), תוכנן על ידי אדריכל מהמובילים בדורו ובעיר תל אביב, והוא מהמבנים הראשונים בהם עבר האדריכל יהודה מגידוביץ', לדרישתו של מכטינגר, מאדריכלות אקלקטית לסגנון הבינלאומי המודרני.

תוכנית המבנה ערוכה במילון צורות מודרני, ניקיון צורני ללא עיטורים, שימוש בברזל במעקות המרפסות, אפיון חלון חדר המדרגות, ומשחק הנפחים. מבנה זה בסגנונו הבינלאומי, הוביל לפריצת דרך לא רק בסגנונו של מגידוביץ', אלא גם ביחס לסביבתו. באותה עת המבנים הסמוכים לו מצדדיו, מולו ומבנים נוספים ברחוב גאולה (ובחלקים גדולים של רחוב אלנבי) נבנו כולם בסגנון האקלקטי עדיין.
## עבודות נבחרות
*בית מכטינגר, רחוב גאולה 42, 1931.
*אלנבי 53, 1935
*אבן גבירול (לימים גולדנברג) 6, 1935
## ראו גם
* העיר הלבנה של תל אביב

## לקריאה נוספת
* גלעד דובשני, **אדריכל יהודה מגידוביץ** (תצלומים: אברהם חי), תל אביב: משרד הביטחון – ההוצאה לאור, 1993.
*נח בי (בירזובסקי), **פני תל אביב בקריקטורות**, עורך ומוציא לאור: משה שיינבוים, 1939.

## קישורים חיצוניים
* 

קטגוריה:אישים הקבורים בבית הקברות הצבאי קריית שאול
קטגוריה:אנשי העלייה החמישית
קטגוריה:בוגרי תיכון מונטיפיורי
קטגוריה:העיר הלבנה: אישים
קטגוריה:חיילי צה"ל במלחמת העצמאות
קטגוריה:חללי צה"ל במלחמת סיני
קטגוריה:ישראלים ילידי פולין
קטגוריה:תל אביב-יפו: אישים
קטגוריה:ישראלים שנולדו ב-1918
קטגוריה:ישראלים שנפטרו ב-1956
The E.N.D.

**** (קיצור של: **The Energy Never Dies**, בעברית: **האנרגיה לעולם לא מתה**) הוא אלבום האולפן החמישי של הלהקה האמריקאית בלאק אייד פיז. האלבום יצא לאור ב-3 ביוני 2009 על ידי חברת התקליטים אינטרסקופ רקורדס. מתוך האלבום שישה סינגלים.

## רשימת רצועות

## מיקומי שיא

### מצעדי סוף שנה

### מצעדי עשור

## היסטוריית יציאות לאור

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בלאק אייד פיז
קטגוריה:אלבומים באנגלית
קטגוריה:אלבומים שהופקו על ידי דייוויד גטה
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הפופ הווקאלי של השנה
קטגוריה:אלבומי חברת אינטרסקופ רקורדס
קטגוריה:אלבומי פלטינה כפולה בברזיל
ציפורה כגן

**ציפורה כגן** (17 ביוני 1931 – 31 בדצמבר 2021) הייתה חוקרת ספרות ישראלית, שהתמחותה הייתה עיון בכתבי מיכה יוסף ברדיצ'בסקי. חוקר הספרות אבנר הולצמן כתב כי "תכונת היסוד המאפיינת את עבודתה – חיפוש הרציפות בין עולם המסורת היהודית וספרות ובין התרבות היהודית המודרנית – ניזונה מחוויית חייה כמי ש'הציצה ונפגעה' ועם זאת הוסיפה לשמור על קשר אורגני חם עם צור מחצבתה."

## ביוגרפיה
כגן נולדה כציפורה מנדל למשפחה חרדית בתל אביב, עזבה את הדת בנעוריה ופנתה להוראה. בתחילת שנות החמישים נישאה למשורר אליעזר כגן. בשנות השישים החלה את לימודיה באוניברסיטה העברית בירושלים. תחילה התמחתה בתחום האגדה, המדרש והספרות העממית, וכתבה עבודת גמר לתואר השני על גלגולי מוטיבים בסיפורים על נשים באגדת חז"ל ובסיפור העממי של עדות ישראל.

בהמשך לעבודה על חקר האגדה ובהשראת מורה שמעון הלקין החלה להתמקד בעבודות ברדיצ'בסקי, בהן עסקה בעבודת הדוקטורט שלה (1972).

כגן הייתה מראשוני המורים באוניברסיטת חיפה, בה לימדה מ-1970 בחוג לספרות עברית והשוואתית, והתקדמה עד דרגת פרופסור מן המניין. מ-1989 עד 2002 נמנתה עם עורכי כתב העת של החוג, "דפים למחקר בספרות". ב-1999 פרשה לגמלאות.

כגן נפטרה ב-31 בדצמבר 2021 בגיל 90.

## ספריה
* מאגדה לסיפורת מודרנית ביצירת ברדיצ'בסקי, הקיבוץ המאוחד, תל אביב (1983)
* הלכה ואגדה כצופן של ספרות, מוסד ביאליק, ירושלים (1988)
* רומן גמור: מרים - למיכה יוסף ברדיצ'בסקי, אוניברסיטת חיפה/זמורה-ביתן, חיפה/תל אביב (1997).

## קישורים חיצוניים
* 
* 
* 

קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:סגל אוניברסיטת חיפה: ספרות עברית והשוואתית
קטגוריה:בעלי תואר דוקטור מהאוניברסיטה העברית בירושלים
קטגוריה:בעלות תואר דוקטור מהאוניברסיטה העברית בירושלים
קטגוריה:יוצאות בשאלה
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:אישים הקבורים בבית הקברות חוף הכרמל
קטגוריה:יוצאים בשאלה
קטגוריה:ישראליות שנולדו ב-1931
קטגוריה:ישראלים שנולדו ב-1931
קטגוריה:ישראליות שנפטרו ב-2021
קטגוריה:ישראלים שנפטרו ב-2021
Renegotiations: The Remixes

**Renegotiations: The Remixes** הוא המיני-אלבום הראשון של הלהקה האמריקאית בלאק אייד פיז. האלבום יצא לאור ב-21 במרץ 2006 על ידי חברות התקליטים איי אנד אם רקורדס ו-וויל.איי.אם מיוזיק גרופ.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי רמיקס מ-2006
קטגוריה:מיני-אלבומי בכורה מ-2006
קטגוריה:אלבומי בלאק אייד פיז
קטגוריה:אלבומי רמיקס באנגלית
קטגוריה:מיני-אלבומים באנגלית
קטגוריה:מיני-אלבומי חברת אינטרסקופ רקורדס
רוחליה קרוס

**רוחליה קרוס מרטינס** (בספרדית: **Rogelia Cruz Martínez**; 31 באוגוסט 1940 – 11 בינואר 1968) הייתה מלכת יופי גואטמלית ופעילה פוליטית שמאלנית. קרוס זכתה בתואר מיס גואטמלה בשנת 1958, ולקחה חלק ב, קבוצת הנוער של המפלגה הגואטמלית של העבודה הקומוניסטית, שם הכירה את לאונרדו קסטייו ג'ונסון, מנהיג המפלגה, אשר איתו היא יצרה קשר רומנטי, דבר שבסופו של דבר גרם לחטיפתה ולרצח שלה.

## ביוגרפיה
קרוס נולדה למשפחה ממעמד הביניים בגואטמלה סיטי ב-31 באוגוסט 1940. בהיותה בת נוער, למדה בתיכון Instituto Normal Central para Señoritas Belén המתמחה בהכשרת מורים, ולאחר מכן למדה אדריכלות באוניברסיטת סן קרלוס בגואטמלה, כאשר בזמן שהיא למדה שם היא זכתה בתואר מיס גואטמלה. בשנת 1959, שנה לאחר שהיא זכתה בתואר, קרוס השתתפה בתחרות מיס תבל, שם הפסידה לאקיקו קוג'ימה מיפן.

בשנת 1962, היא נלחמה בקבוצה במסגרת גרילה, מלחמה שנעשית על ידי קבוצות קטנות ולא על ידי צבא, ובשנת 1965 נעצרה ונכלאה בכלא עקב אחסון נשק בחווה של משפחתה. לאחר מספר חודשים היא שוחררה מהכלא, והצטרפה ל, קבוצת הנוער של המפלגה הגואטמלית של העבודה הקומוניסטית, שם הכירה את לאונרדו קסטייו ג'ונסון, מנהיג המפלגה, אשר איתו היא יצרה קשר רומנטי.

בדצמבר 1967, קרוס נעצרה בעקבות עבירת תנועה, אך שוחררה לאחר שהמפלגה הגואטמלית של העבודה וארגון הכוחות המזוינים המורדים איימו על השופט שהיה אחראי על התיק. זמן קצר לאחר שחרורה, קרוס נחטפה ולא נראתה עוד בחיים. ב-11 בינואר 1968, גופתה נמצאה עירומה עם סמני עינויים ותקיפה מינית, בגשר ליד אסקואינטלה. מעריכים כי היא נרצחה בעקבות הקשר שלה למפלגה ולג'ונסון. בעקבות הרצח, תקפה המפלגה הגואטמלית של העבודה אנשי צבא אמריקאים, כאשר רצחו שניים מהם ופצעו שלושה.

## ראו גם
* התנקשויות פוליטיות

## קישורים חיצוניים
*  

## הערות שוליים

קטגוריה:פעילות חברתיות
קטגוריה:משתתפות בתחרות מיס תבל 1959
קטגוריה:קורבנות רציחות פוליטיות באמריקה המרכזית
קטגוריה:ילידות 1940
קטגוריה:נפטרות ב-1968
ברחש (הוצאת ספרים)

**ברחש** היא הוצאת ספרים לא מסחרית, המתמחה בספרי שירה, קומיקס וספרות חזותית.

ההוצאה נוסדה ב-2016 בידי המשוררים ערן הדס ודניאל עוז, המשמשים גם כעורכים ראשיים, ולהם חברה הקומיקסאות קרן כץ, שפיתחה את תחום הקומיקס בהוצאה ומכהנת כמנכ"לית. ברחש מתמקדת בשירה אלטרנטיבית ושאינה לירית, ובקומיקס אלטרנטיבי, ספרות חזותית וספרי אומנות, בעברית ובאנגלית. מאז היווסדה, הוציאה לאור עשרות ספרים ופנזינים.

האומנית הדר ראובן היא המנהלת האמנותית. להוצאה מערכת רבת חברות וחברים התורמים באופן פעיל להפקה ולהפצה. ברחש פועלת בשיתוף עם חנות הספרים סיפור פשוט.

## פעילות
עם המשוררים שפרסמו ב"ברחש" נמנים: ערן הדס, ואן נויין, לריסה מילר, נעם דובב, נעה שחם, זלי גורביץ', טינו מושקוביץ, מרחב ישורון, אלה נובק, תמי אסולין, סביון שנהר ועמית בן-עמי. ברחש היא בית לקבוצת הקומיקס האמדראם, בה השתתפו המאיירים עומר הופמן, הדר ראובן, קרן כץ, דן אלון, הילה נועם, עובדיה בנישו ועוד.

במסגרת ההוצאה ראו אור, בין היתר, ספריו של נעם דובב, "הלימת מילה" (2020) ו"כְּשֶׁחָשַׁךְ" (2022), שהם ספרי השירה הפלינדרומית היחידים בעברית (נכון ל-2025).

## פרסים והוקרה
* 2018, 2022 – מספר ספרי קומיקס שיצאו לאור בברחש היו מועמדים לפרס הקומיקס האלטרנטיבי בפסטיבל הבינלאומי אנגולם.
* 2022 – ספר השירה "תאים" של ערן הדס זכה בפרס "ברווז הזהב" ע"ש דודו גבע לספר השירה האלטרנטיבי.
* 2023 – הרומן הגרפי "95.94% שלמה" של רון לוין זכה בפרס נבון לקומיקס ישראלי של פסטיבל אנימיקס.
* 2025 - אסופות הקומיקסים "Third City" ו-"Irreversible" קיבלו ציון לשבח בקטגוריית אנתולוגיה של פרס אריה נבון לקומיקס.

## קישורים חיצוניים
* 

## הערות שוליים

קטגוריה:הוצאות ספרים בישראל
קטגוריה:ספרות ישראלית
קטגוריה:הוצאות ספרים עבריות
קטגוריה:ישראל: חברות שהוקמו ב-2016
Lights (שיר)

**Lights** (בעברית: **אורות**) הוא סינגל שהוקלט על ידי הזמרת-יוצרת האנגלייה אלי גולדינג, מתוך האלבום, Bright Lights. השיר יצא לאור ב-16 בפברואר 2011, על ידי חברת התקליטים פולידור רקורדס, כסינגל השני מתוך האלבום.

השיר הגיע למקום השני במצעד הבילבורד הוט 100.

## רקע וכתיבה
השיר נכתב על ידי אלי גולדינג, ריצ'רד סטנארד והופק על ידי ריצ'רד "ביף" סטנארד ואש האוס. השיר זכה להצלחה רבה, בעיקר בארצות הברית, תוך שאיגוד תעשיית ההקלטות האמריקאי (RIAA) העניק לו את תואר הפלטינה המחומשת, על מכירות של למעלה מחמישה מיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-200 מיליון השמעות.

## וידאו קליפ
הווידאו קליפ הרשמי של השיר פורסם ב-20 בינואר 2011, כמה שבועות לפני שיצא כסינגל. בקליפ, ניתן לראות את גולדינג רוקדת בחושך, תוך שבהמשך שלו מתחילים להאיר עליה שלל אורות בצבעים שונים. בנוסף לכך, ניתן לראותה כשהיא מחזיקה בידה תוף מרים.

נכון לפברואר 2023, מונה הצפיות של הקליפ עומד על למעלה מ-203 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2010
קטגוריה:סינגלים מ-2011
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:וידאו קליפים שבוימו על ידי סופי מולר
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
Monkey Business

**Monkey Business** (בעברית: עסקי קופים) הוא אלבום האולפן הרביעי של הלהקה האמריקאית בלאק אייד פיז. האלבום יצא לאור ב-7 ביוני 2005 על ידי חברות התקליטים A&B, אינטרסקופ ווויל.איי.אם מיוזיק גרופ. מתוך האלבום ארבעה סינגלים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בלאק אייד פיז
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אינטרסקופ רקורדס